แฟนคลับบิ๊ก ดีทูบี ยังเหนียวแน่น รวมตัวทำความดีถวาย ในหลวง ร.9
แฟนคลับ บิ๊ก D2B ยังเหนียวแน่น รวมตัวกันมาแจกอาหาร พระบรมฉายาลักษณ์ ริบบิ้น ยาดม ให้กับประชาชนที่มาถวายสักการะพระบรมศพ ในหลวง รัชกาลที่ 9 ที่บริเวณท้องสนามหลวง โดยรวบรวมเงินจากแฟนคลับและคุณพ่อของบิ๊ก เพื่อมาร่วมกันทำบุญและทำความดีถวายพ่อหลวง รัชกาลที่ 9,แม้ตัวจะจากไป 9 ปีแล้ว สำหรับหนุ่ม บิ๊ก ดีทูบี หรือ บิ๊ก ปาณรวัฐ กิตติกรเจริญ แต่แฟนคลับก็ยังคงรักและรวมตัวกันอย่างเหนียวแน่น โดยในวันนี้ 23 ต.ค. แฟนคลับของหนุ่มบิ๊ก ได้รวมตัวกันมาแจกอาหาร พระบรมฉายาลักษณ์ ริบบิ้น ยาดม ให้กับประชาชนที่มาถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ที่บริเวณท้องสนามหลวง โดย น.ส.มลธิราพร สำอางค์ผิว หัวหน้าแฟนคลับ บิ๊ก D2B เล่าให้ฟังถึงกิจกรรมในครั้งนี้ว่า ,วันนี้มารวมตัวกันในนามของแฟนคลับ พี่บิ๊ก D2B นะคะ เนื่องในวันที่ 9 ธ.ค.นี้ เป็นวันครบรอบ 9 ปีที่พี่บิ๊กเสีย ทางแฟนคลับก็เลยรวมตัวกันมา คือจริงๆ ทั้งปีนี้แฟนคลับก็รวมตัวกันทำกิจกรรมกันอยู่แล้ว แต่ตอนแรก จริงๆ วันนี้เราจะไปดรีมเวิลด์กัน แต่พอในหลวงท่านเสด็จสวรรคต เราก็เลยถามน้องๆ แฟนคลับว่าขอเปลี่ยนมาเป็นที่นี่ มาทำความดีถวายพ่อ นำข้าวเหนียวหมู ข้าวเหนียวไก่ จำนวน 1,000 ชุด ขนม ยาดม ริบบิ้น และพระบรมฉายาลักษณ์ จำนวน 2,200 ใบ โดยเป็นการรวบรวมเงินจากแฟนคลับ และคุณพ่อของพี่บิ๊กก็ร่วมด้วยค่ะ ถือเป็นการทำบุญและทำดีถวายพ่อหลวงด้วยค่ะ,แฟนคลับของพี่บิ๊กก็ยังรวมตัวกันเหนียวแน่นค่ะ จัดกิจกรรมแต่ละครั้งก็จะมีน้องๆ มาร่วมด้วยตลอด วันนี้ก็มากันประมาณ 20 กว่าคน เป็นน้องๆ แฟนคลับที่รู้จักกันผ่านเว็บแฟนคลับบ้าง รู้จักกันเวลาไปบ้านพี่บิ๊กบ้าง ปีนี้ทั้งปีเราจัดกิจกรรมไปทำบุญกันหลายที่มากเลย ที่สนามหลวงก็เป็นอีกที่หนึ่ง,วันนี้ก็มาเป็นครั้งแรก อย่างที่บอกว่าวันนี้เรานัดกันจะไปดรีมเวิลด์ แล้วพอเกิดเหตุการณ์แบบนี้เราก็ไม่มีอารมณ์ไปสนุกสนาน เลยเพิ่งมาเปลี่ยนแผนกันเมื่ออาทิตย์ที่แล้ว เลยชวนน้องๆ มาทำความดีที่นี่ น้องๆ เขาก็โอเค รวมกันคนละร้อยสองร้อย ก็จะเดินแจกเรื่อยๆ บริเวณรอบสนามหลวง แต่จะเน้นประชาชนที่ยืนรอต่อคิวลงนาม เพราะเขาไม่มีเวลา ไม่สามารถออกมาเอาอาหารเหมือนคนที่เดินๆ อยู่ เราเลยอยากให้ตรงนั้นเป็นหลักค่ะ.
แฟนคลับ บิ๊ก D2B ยังเหนียวแน่น รวมตัวกันมาแจกอาหาร พระบรมฉายาลักษณ์ ริบบิ้น ยาดม ให้กับประชาชนที่มาถวายสักการะพระบรมศพ ที่บริเวณท้องสนามหลวง โดยรวบรวมเงินจากแฟนคลับและคุณพ่อของบิ๊ก เพื่อมาร่วมกันทำบุญและทำความดีถวายพ่อหลวง
บิ๊ก ดีทูบี,แฟนคลับ บิ๊ก ดีทูบี,บิ๊ก ปาณรวัฐ,ปาณรวัฐ กิตติกรเจริญ,แฟนคลับบิ๊ก,แฟนคลับ,ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พระบรมศพพระบาทสมเด็จพระปรมินทรมหาภูมิพลอดุลยเดช,ข่าว,ข่าวบันเทิง,ไทยรัฐออนไลน์